CELEX: 32005B0536
Language: sl
Date: 2005-04-12 00:00:00
Title: 2005/536/ES: Sklep Evropskega parlamenta z dne 12. aprila 2005 o razrešnici glede izvrševanja splošnega proračuna Evropske unije za proračunsko leto 2003, Oddelek VII – Odbor regij

27.7.2005   
            
            
               SL
            
            
               Uradni list Evropske unije
            
            
               L 196/53
            
         
      SKLEP EVROPSKEGA PARLAMENTA
   
   z dne 12. aprila 2005
   o razrešnici glede izvrševanja splošnega proračuna Evropske unije za proračunsko leto 2003, Oddelek VII – Odbor regij
   (2005/536/ES)
   EVROPSKI PARLAMENT,
   ob upoštevanju splošnega proračuna Evropske unije za proračunsko leto 2003 (1),
   ob upoštevanju poročila o prihodkih in odhodkih ter bilance stanja za proračunsko leto 2003 (C6-0020/2005),
   ob upoštevanju Letnega poročila Računskega sodišča za proračunsko leto 2003, skupaj z odgovori institucij (2),
   ob upoštevanju izjave o zanesljivosti poslovnih knjig ter zakonitosti in pravilnosti poslovnih dogodkov, ki jo na podlagi člena 248 Pogodbe ES (3) predloži Računsko sodišče,
   ob upoštevanju členov 272(10), 275 in 276 Pogodbe ES,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (4), zlasti členov 50, 86(4), 145, 146 in 147 Uredbe,
   ob upoštevanju Finančne uredbe z dne 21. decembra 1977, ki se uporablja za splošni proračun Evropskih skupnosti (5),
   ob upoštevanju člena 71 in Priloge V k svojemu Poslovniku,
   ob upoštevanju poročila Odbora za proračunski nadzor (A6-0066/2005),
   
               1.
            
            
               podeli generalnemu sekretarju Odbora regij razrešnico glede izvrševanja proračuna za proračunsko leto 2003;
            
         
               2.
            
            
               navaja svoje pripombe v priloženi resoluciji;
            
         
               3.
            
            
               naroči svojemu predsedniku, naj ta sklep in priloženo resolucijo posreduje Svetu, Komisiji, Sodišču, Računskemu sodišču, Evropskemu ekonomsko-socialnemu odboru, Odboru regij in Evropskemu varuhu človekovih pravic ter besedili objavi v Uradnem listu Evropske unije (serija L).
            
         
      
         Josep BORRELL FONTELLES
         
         
            Predsednik
         
      
      
         Julian PRIESTLEY
         
         
            Generalni sekretar
         
      
   
   
      (1)  UL L 54, 28.2.2003, str. 1.
   
      (2)  UL C 293, 30.11.2004, str. 1.
   
      (3)  UL C 294, 30.11.2004, str. 99.
   
      (4)  UL L 248, 16.9.2002, str. 1.
   
      (5)  UL L 356, 31.12.1977, str. 1.
   
      
         RESOLUCIJA EVROPSKEGA PARLAMENTA
      
      s pripombami, ki so sestavni del sklepa o razrešnici glede izvrševanja splošnega proračuna Evropske unije za proračunsko leto 2003, Oddelek VII – Odbor regij
      EVROPSKI PARLAMENT,
      ob upoštevanju splošnega proračuna Evropske unije za proračunsko leto 2003 (1),
      ob upoštevanju poročila o prihodkih in odhodkih ter bilance stanja za proračunsko leto 2003 (C6-0020/2005),
      ob upoštevanju Letnega poročila Računskega sodišča za proračunsko leto 2003, skupaj z odgovori institucij (2),
      ob upoštevanju izjave o zanesljivosti poslovnih knjig ter zakonitosti in pravilnosti poslovnih dogodkov, ki jo na podlagi člena 248 Pogodbe ES (3) predloži Računsko sodišče,
      ob upoštevanju členov 272(10), 275 in 276 Pogodbe ES,
      ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (4), zlasti členov 50, 86(4), 145, 146 in 147 Uredbe,
      ob upoštevanju Finančne uredbe z dne 21. decembra 1977, ki se uporablja za splošni proračun Evropskih skupnosti (5),
      ob upoštevanju člena 71 in Priloge V k svojemu Poslovniku,
      ob upoštevanju poročila Odbora za proračunski nadzor (A6-0066/2005),
      Letno poročilo Evropskega računskega sodišča
      
                  1.
               
               
                  ugotavljada, je Odbor regij upravljal s proračunom v višini 38 999 436 EUR, v okviru katerega je do 31. decembra 2003 bilo 97,29 % (37 942 172,12 EUR) prevzetih obveznosti in 86,58 % (32 851 597 EUR) porabljenih sredstev;
               
            
                  2.
               
               
                  pozdravlja dejstvo da je Računsko sodišče prvič posamezno ocenilo kontrolno okolje vseh institucij in svoje ugotovitve objavilo v ločenem delu;
               
            
                  3.
               
               
                  ugotavlja, da se Odbor regij ni držal številnih pravil, ki zadevajo nadzorni sistem in kontrole:
                  
                              —
                           
                           
                              sprejeta ni bila nobena listina za računovodje,
                           
                        
                              —
                           
                           
                              sprejet ni bil noben najmanjši standard kontrole,
                           
                        
                              —
                           
                           
                              izvedena ni bila nobena analiza tveganja za vpeljavo najbolj primernih kontrolnih postopkov,
                           
                        
                              —
                           
                           
                              spremljanje pravic uradnikov in drugega osebja do različnih nadomestil in dodatkov, ki jih določajo kadrovski predpisi, je bilo neprimerno;
                           
                        vendar ugotavlja, da so bila 29. januarja 2003 sprejeta notranja finančna pravila Odbora regij ter da je bila maja 2004 sprejeta listina za računovodje;
               
            
                  4.
               
               
                  priznava, da se lahko pojasni nekatere zamude pri izvajanju finančne določbe z dejstvom, da je finančna služba Odbora regij pomagala Evropskemu uradu za boj proti goljufijam pri notranji preiskavi leta 2003;
               
            
                  5.
               
               
                  poudarja, da je Odbor regij dosegel finančno in proračunsko avtonomijo šele z Amsterdamsko pogodbo leta 2000;
               
            
                  6.
               
               
                  priznava, da je Odbor regij sprejel nekaj kontrolnih standardov leta 2003; vendar pa celotni dokument, ki opisuje najmanjše kontrolne standarde, še vedno manjka; zahteva, da se mu posreduje kopijo tega dokumenta, če je že bil sprejet;
               
            
                  7.
               
               
                  poziva Odbor regij, da sistematično preverja pravice uradnikov;
               
            
                  8.
               
               
                  opozarja, da je Odbor regij objavil dodeljene pogodbe na svoji spletni strani;
               
            Nadaljnja obravnava postopka podelitve razrešnice za leto 2002
      
                  9.
               
               
                  kaže na sledeče ugotovitve razrešnice iz leta 2001: „obstajajo dokazi o sistemski nezmožnosti in neupoštevanju bistvenih pravil pri postopkih natečajev in finančnega upravljanja, vključno z elementi goljufije in spornih ponudb“ (6);
               
            
                  10.
               
               
                  opaža, da je novi generalni sekretar sprožil upravno preiskavo na podlagi rezultatov preiskave OLAF-a, čeprav rezultati niso bili pravočasno sporočeni Odboru za proračunski nadzor za razrešnico za leto 2002; „v svojem poročilu generalni sekretar zaključuje z dejstvom, da je preiskava odkrila posamezne pomanjkljivosti ter pomanjkanje strokovnosti kakor tudi … upravne napake. Vsekakor …, nobena od teh posameznih pomanjkljivosti ne bi mogla biti upoštevana … kot dovolj resna, da bi opravičila začetek disciplinskega postopka proti zadevnim uradnikom“ (7); opaža, da od zaključka poročila noben od uradnikov, ki so bili predmet upravne preiskave, ni napredoval;
               
            
                  11.
               
               
                  ugotavlja, da je bil generalnemu sekretarju na začetku odobren neplačan dopust in naknadno predčasna upokojitev od septembra 2004 dalje navkljub izrecni želji Evropskega parlamenta;
               
            
                  12.
               
               
                  ponovno izraža podporo notranjemu revizorju, ki je pozornost Odbora za proračunski nadzor usmeril na nepravilnosti, do katerih je prišlo v Odboru regij, pa tudi zaupanje v njegovo osebno in poklicno poštenost; je zadovoljen, da se s tem strinja tudi Odbor regij, kar potrjuje pismo predsednika Odbora regij notranjemu revizorju z dne 26. novembra 2003: „Veseli me, da je generalni sekretar izrazil pripravljenost pomagati pri strokovnem in ustreznem izvajanju vaših nalog notranjega revizorja ob popolni podpori in sodelovanju članov in osebja Odbora regij.“; hkrati je generalni sekretar v pisnem sporočilu poročevalcu poudaril … pozitivno vlogo, ki jo je imel [notranji revizor] pri poudarjanju nekaterih nepravilnosti uprave Odbora regij. To je bila začetna točka postopka upravnega preoblikovanja za odpravo nepravilnosti in pomanjkljivosti, prepoznanih še zlasti na področju finančnega upravljanja, s katerim je Odbor regij začel v zadnjih mesecih leta 2003.
               
            
                  13.
               
               
                  priznava, da si je Odbor regij z novim generalnim sekretarjem neutrudno prizadeval, da bi pospešil upravo z uvajanjem upravne prenove in da je bil Parlament o doseženem napredku redno obveščan; z zadovoljstvom priznava dosedanje podvzete ukrepe;
               
            Letno poročilo o delu odredbodajalca in letno poročilo notranjega revizorja
      
                  14.
               
               
                  poudarja, da je Odbor regij porabil 117 693 EUR za pet zunanjih študij; pozdravlja dodatne informacije glede uporabe študij za delo tega odbora;
               
            
                  15.
               
               
                  obvešča, da ni prejel poročila Odbora regij v skladu s členom 86(4) Finančne uredbe kakor tudi ne letnega poročila notranjega revizorja; ugotavlja, da delovno mesto notranjega revizorja ni bilo zasedeno v zadnji polovici leta 2004 in je bilo nato dvakrat objavljeno v razpisu prostih delovnih mest; zahteva, da se ga obvesti o izidu tega postopka o zaposlovanju;
               
            Druge pripombe
      
                  16.
               
               
                  pozdravlja dejstvo, da Odbor regij redno ocenjuje vpliv političnega dela; zahteva tudi, da se mu posredujejo letna poročila o vplivu v zvezi s postopki podelitve razrešnice;
               
            
                  17.
               
               
                  ostaja zaskrbljen glede sistema političnega nadzora v Odboru regij; naproša Odbor regij:
                  
                              —
                           
                           
                              da razmisli o možnostih vzpostavitve konference (skupine) predsednikov kot politično usmerjevalnega odbora,
                           
                        
                              —
                           
                           
                              da presodi učinkovitost predsedstva (z več kot 50 člani),
                           
                        
                              —
                           
                           
                              da še naprej deluje za večjo učinkovitost Komisije za finančne in upravne zadeve, ob upoštevanju, da predstavlja poenostavljena oblika pomemben napredek glede na izvirno obliko, in da pravočasno povratno poroča pristojnemu odboru Parlamenta z ozirom na postopek razrešnice leta 2004;
                           
                        
            
                  18.
               
               
                  čestita Odboru regij za obsežno pripravljalno delo, izvedeno v letu 2003 na podlagi priprav na širitev; bo spremljal izvajanje sprejetih ukrepov v poročilu o razrešnici za leto 2004;
               
            
                  19.
               
               
                  poziva Odbor regij, da presodi vpliv nove Finančne uredbe na njegovo upravno in politično delovanje pravočasno glede na ponovni pregled uredbe v letu 2005/2006 ter o ugotovitvah poroča Evropskemu parlamentu.
               
            
         (1)  UL L 54, 28.2.2003, str. 1.
      
         (2)  UL C 293, 30.11.2004, str. 1.
      
         (3)  UL C 294, 30.11.2004, str. 99.
      
         (4)  UL L 248, 16.9.2002, str. 1.
      
         (5)  UL L 356, 31.12.1977, str. 1.
      
         (6)  UL L 57, 25.2.2004, str. 8.
      
         (7)  Pismo predsednika Odbora regij predsedujočemu in poročevalcu Odbora za proračunski nadzor z dne 6. maja 2004.